እስልምና የራሱ አጀንዳ ይዞ ሲነሳ የእኛዎቹ (ሳይዘሩ ማጨድ ሳይቀቡ መንገስ የሚያምርባቸው ፖለቲከኞቻችን) ደግሞ ከየትም ከትም ተጠራርተው “ድምጻችን ይሰማ!” እንደ ጀልባ ሲንጠላጠሉበት ጀልባዋ ሰጠመች። የዋልድባ ጉዳይም እንደዚሁ “የስኳር ፋብሪካ በትግራይ ክልል መተከል የለበትም!” የሚለውን ስውር አጀንዳ “ቤተ ክርስቲያን ተደፈረች!” የሚል ሽፋን ተሰጥቶት ሲጮኽና እሳት ለማያያዝ ሲሞከር ይህም በሚገርም ሁኔታ ሳይሰምር ቀረ። አሁን ደግሞ “ጠቅላይ ሚኒስትሩ ሞተዋልና የሞተውን እባብ “ጸበል” ረጭተን ለምን ግርግር ፈጥረን ህልማችንን እውን አናደርግም (ምኒሊክ ቤተ መንግሥት አንገባም!)” በሚል ስሌት በነጻ ፕሬስና በጋዜጠኝነት ስም ነገር ፍለጋ “ማኅበረ ቅዱሳን ይቅደም!” የሚል መፎክር ተይዞ ዘመቻ ተጀምሯል።
